BRATISLAVA. Na 24. december a 6. január budúceho roku udelili policajti výnimku zo zákazu jazdy na základe žiadosti Združenia ČESMAD Slovakia.
Výnimka platí pre všetky nákladné vozidlá na diaľniciach, rýchlostných cestách, cestách I. triedy a cestách pre medzinárodnú premávku, prichádzajúce na územie Slovenska z niektorých susedných štátov, ktorých cieľ cesty (napríklad stanovište vozidla alebo miesto vykládky) je na území Slovenskej republiky.